
פסחים קה ע"א



טקסט הדף



קשיא לעולא אמר לך עולא הא נמי כברכת המצות דמיא ברכת המצות מאי טעמא משום דהודאה היא הא נמי הודאה היא רב חנניא בר שלמיא ותלמידי דרב הוו יתבי בסעודתא וקאי עלייהו רב המנונא סבא אמרו ליה זיל חזי אי מקדיש יומא נפסיק וניקבעיה לשבתא אמר להו לא צריכיתו שבתא קבעה נפשה דאמר רב כשם שהשבת קובעת למעשר כך שבת קובעת לקידוש סבור מינה כי היכי דקבעה לקידוש כך קבעה להבדלה אמר להו רב עמרם הכי אמר רב לקידוש קובעת ולא להבדלה קובעת והני מילי לענין מיפסק דלא מפסקינן אבל אתחולי לא מתחלינן ומיפסק נמי לא אמרן אלא באכילה אבל בשתיה לא ושתיה נמי לא אמרן אלא בחמרא ושיכרא אבל מיא לית לן בה ופליגא דרב הונא דרב הונא חזייה לההוא גברא דשתה מיא קודם הבדלה אמר ליה לא מיסתפי מר מאסכרה דתנא משמיה דרבי עקיבא כל הטועם כלום קודם שיבדיל מיתתו באסכרה רבנן דבי רב אשי לא קפדי אמיא בעא מיניה רבינא מרב נחמן בר יצחק מי שלא קידש בערב שבת מהו שיקדש והולך כל היום כולו א''ל מדאמרי בני רבי חייא מי שלא הבדיל במוצאי שבת מבדיל והולך כל השבת כולו הכא נמי מי שלא קידש בערב שבת מקדש והולך כל היום כולו איתיביה לילי שבת ולילי יום טוב יש בהן קדושה על הכוס ויש בהן הזכרה בברכת המזון שבת ויום טוב אין בהם קדושה על הכוס ויש בהן הזכרה בברכת המזון ואי סלקא דעתך מי שלא קידש בערב שבת מקדש והולך כל היום כולו שבת ויום טוב נמי משכחת להו דיש בהן קדושה על הכוס דאי לא קידש מאורתא מקדש למחר אמר ליה דאי לא קתני איתיביה כבוד יום וכבוד לילה כבוד יום קודם ואם אין לו אלא כוס אחד אומר עליו

רש"י



קשיא לעולא. שפתח בברוך ולא חתם: הודאה היא. ואין בה הפסק דבר אחר לא הפסק תחנה ולא הפסק ריצוי הלכך בפתיחתן סגי ולא דמו לברכת קידוש שצריך לספר בשבח שבת וברכת יוצר אור שיש בה הפסק תחנה כגון ברחמיך הרבים וברכת אבות יש בה רצוי לפיכך צריך לפתוח ולסיים בשבחו של מקום: הוו יתבי בסעודתא. בערב שבת והאריכו בה עד שחשיכה: ונפסיק. בעקירת השלחן: ונקבעה. לסעודתינו: לשבתא. לשם שבת: לא צריכיתו. להפסיק בעקירת שלחן כדי להבדיל בין סעודת חול לסעודת שבת: שבת היא קבעתה. מעצמה היא חשובה סעודת שבת ונבדלת מסעודת חול ודי לכם בפריסת מפה וקידוש: כשם שקובעת למעשר. אפילו אכילת עראי דשבת חשובה קבע למעשר במסכת ביצה (ד' לד:): כך קובעת לקידוש. שאסור לטעום עד שיקדש אלמא משחשיכה היא חשובה סעודת שבת מאליה: כך. יציאתה קובעת להבדלה שאם יושבים על השלחן וחשיכה במוצאי שבת אסורין לאכול עד שיבדילו: והני מילי. דלהבדלה אינה קובעת לאפסוקי סעודתא אבל אתחולי לא מתחלינן משחשיכה עד שיבדילו: הני מילי. דאין מפסיקין לאכילה אבל לשתיה לאו דבר חשוב הוא ומפסקי: ולא אמרן. דלא מתחלי אלא בחמרא ושיכרא אבל מיא לית לן בה: הזכרה בברכת המזון. של שבת רצה והחליצנו וביום טוב יעלה ויבא: כבוד יום וכבוד לילה. אם (יש) לו יין הרבה לסעודה אחת או מיני מגדים יניחם עד היום: 



רשב"ם
קשיא לעולא. שפתח בברוך ולא חתם בברוך: הא נמי הודאה היא. ואין בה הפסק דבר אחר לא הפסק תחנה ולא הפסק רצוי הלכך בפתיחתן סגי ולא דמי לברכת קידוש שצריך לספר בשבח שבת וברכת יוצר אור שיש בה הפסק תחנה כגון ברחמיך הרבים רחם עלינו וברכת אבות יש בה דברי רצוי וצריך לפתוח ולסיים בשבחו של מקום: הוו יתבי בסעודתא. ערב שבת והאריכו בה עד שחשיכה: ונפסיק. בעקירת שלחן: וניקבעיה. לסעודתינו: בשבתא. לשם שבת: לא צריכיתו. להפסיק בעקירת שלחן כדי להבדיל בין סעודת חול לסעודת שבת: דשבת היא קבעה נפשה. לסעודתה דמאחר שהיא אוסרת עלינו לאכול מעתה בלא קידוש אין לך הפסק גדול מזה ומעצמה סעודת שבת חשיבא נבדלת מסעודת חול ודי לכם בפריסת מפה וקידוש: כשם שקובעת למעשר. פירוש אכילת עראי דשבת חשבי אותה קבע למעשר במסכת ביצה (דף לד:) משום דהוי עונג אפי' סעודת כל שהוא דידה קבע הוא ואין אוכלין בשבת אפילו עראי מתבואה שלא נגמרה מלאכתה למעשר אלא אם כן עישר מערב שבת: קובעת לקידוש. שאסור לטעום עד שיקדש אלמא משחשיכה היא חשובה אכילת שבת מאליה: כך קובעת להבדלה. כך יציאתה קובעת להבדלה שאם יושבין על השלחן וחשיכה במוצאי שבת אסור לאכול עד שיבדילו ואע''פ שלא הפסיקו סעודתן פורס מפה ומבדיל שיציאת שבת אוסרתן באכילה וקובעתן להבדלה: הבדלה אינה קובעת. דכיון שהתחיל בסעודת שבת מבעוד יום זהו כבוד שבת שיהא גומר סעודתו אף לאחר שהחשיך ולאחר שגמר סעודתו יבדיל: והני מילי. דהבדלה אינה קובעת לאפסוקי סעודתא אבל לאתחולי לא מתחלינן: והני מילי. דלא מפסקי לאכילה אבל לשתיה לאו דבר חשוב הוא ומפסיק ומבדיל: ולא אמרן. אתחולי לא אלא חמרא ושיכרא אבל מיא לית לן בה: לא קפדי אמיא. קמי הבדלה אבל קמי קידושא קפדי משום כבוד שבת והכי הלכתא ושמעינן נמי שאם היו סועדים בשבת והחשיך גומרין כל סעודתן ומזמנין ואחר כך מבדילין: מבדיל והולך כל השבת כולו. עד רביעי בשבת כדלקמן: הזכרה בברכת המזון. רצה והחליצנו וביום טוב יעלה ויבא: שבת ויום טוב. הימים ולא הלילות: אין בהן קדושה על הכוס. כי אם בורא פרי הגפן לבד: דאי לא קתני. דתנא לא בא להורות לנו דין אדם הפושע או שאירע לו מקרה ולא קיים דברי חכמים: כבוד יום וכבוד לילה. אם אין לו יין הרבה לסעודה או מיני מגדים יניחם עד היום:



תוספות



קשיא לעולא. לפירוש הקונטרס דפירש לעיל דלא אמר אלא המבדיל בין קודש לחול ותו לא קשה מאי ס''ד דמקשה הא פשיטא דלברכת הפירות דמיא דאין לך קצרה יותר מזו ועוד לימא דסבר עולא כר' יהודה הנשיא דמשמע נמי דלא הוי חתים ונראה דעולא אמר נמי כל שאר הבדלות ואישתיק בלא חתימה וס''ד דמקשה כיון דארוכה היא קצת הוה ליה למיחתם בברוך מידי דהוה אקידוש שחותמין בה אע''ג דהודאה היא כיון שיש בה אריכות קצת ומשני דדמיא שפיר לברכת פירות וכן משמע דרב יהודה לא היה שואל אלא לידע אם יחתום או כרב או כשמואל: כך קובעת לקידוש. שאסור לאכול בלא קידוש אפילו התחיל לאכול מבעוד יום וה''נ קובעת למעשר אפי' התחיל לאכול עראי מבעוד יום כדאמרינן בסוף המביא כדי יין (ביצה ד' לה.) היה אוכל באשכול וחשכה לו שבת רבי אליעזר אומר יגמור רבי יהושע אומר לא יגמור: והנ''מ דאכלו ושתו מעיקרא. משמע שהיו אוכלים בשבת סמוך לחשיכה ותימה שלא נהגו לאכול בין מנחה למעריב וגם ר''ת כעס על רבינו משולם שהנהיג לאכול בין מנחה למעריב דאמר במדרש השותה מים בשבת בין השמשות גוזל את קרוביו המתים וכתב שפעם אחת אירע מעשה בלותיר ובא לידי סכנה ובקושי התירו ערב יום הכפורים לאכול אחר וידוי משום שכרות וגם תשעה באב שחל להיות בשבת ונדחה התירו בקושי ויש לדחות דמיירי הכא שהתחילו בהיתר ובאמצע סעודה התפללו מנחה והיכא דהתחילו בהיתר מותר להשלים: אבל לשתיה מפסיקין. פירוש שתיה בלא סעודה דאין בה קביעות ולכך מפסיקין: לא קפדי אמיא. וברייתא דכל הטועם מיתתו באסכרה לא מוקמי אמיא ומיתתו באסכרה מדה כנגד מדה הוא משביע גרונו יחנק ואסכרה במקום חנק כדאמרינן (כתובות ד' ל:) מי שנתחייב חנק או טובע בנהר או מת בסרונכי והיינו אסכרה:

רבינו חננאל

רב חיננא בר שלמיא תלמידי דרב הוו יתבי בסעודתא והוה קאי עלייהו רב המנונא סבא אמרי ליה חזי אי נגה יומא נפסוק ונקבעה לשבתא אמר להו לא צריכיתו שבת היא קבעה נפשה דהכי אמר רב כשם שהשבת קובעת המוקצה לענין המעשר פי' העת שהיא ספק חשכה ספק לא חשכה אין מעשרין את הודאי וכל מה שהגיעה אותה עונה ולא עישר הרי נקבע מוקצה כל השבת ותנן בתרומות פ"ז היה אוכל באשכול ונכנס מן הגנה לחצר ר' אליעזר אומר יגמור ר' יהושע אומר לא יגמור חשכה לילי שבת רבי אליעזר אומר יגמור כלומר יאכל האשכול כולו ר' יהושע אומר לא יגמור פי' שכיון שנכנסה השבת נקבע למעשר דאמרי' דעתו של אדם לענג השבת בכל מידי דבר אכילה וזה האשכול כאלו דעתיה עלויה ואסתלק מתורת עראי ונעשה קבע לפיכך אסור לאכול ממנו עד שיעשר ואע"פ שלא קבעו האדם השבת מעצמה נקבעה בחשיכת ערב שמש ונאסרו הפירות כי נקבעו למעשר ונעשו מוקצה כענין הזה כיון שחשכה נקבעה לקידוש ואע"פ שלא קדשוה בני אדם בפיהם מעצמה נתקדשה ואין אנו צריכין לחקור ההגיע עת הקידוש מן הגגות ומראשי הדקלים ואתינן למימר כשם שמפסיקין לקידוש דשבת קבעה נפשה כך מפסיקין להבדלה ואסקה רב עמרם הכי אמר רב לקידוש קובעת להבדלה אינה קובעת ולא אמרן אלא לאפסוקי דלא מפסיק ומסלק השלחן בעת דספק חשכה וספק לא חשכה אבל לאתחולי קבעה ולא מתחיל בסעודה בשבת עם חשכה עד דנפיק יומא ומבדיל ומפסיק נמי דאמרן דלא מיחייב לאפסוקי סעודתייהו ולסלק השלחן הני מילי אם היא סעודת אכילה אבל אם היא משתה מפסיק ולא אמרן דמשתה [היין] מפסיק אלא משתיית יין ושכר אבל משתיית מים לית לן בה ואפי' לאתחולי. 



דאע"ג דרב הונא חזייה לההוא גברא דהוה שתי מיא מקמי הבדלה אמר לא מסתפית מאסכרה דתנא משמיה דרבי עקיבא הטועם קודם שיבדיל מיתתו באסכרה ולא היא דהא רבנן דבי רב אשי לא הוו קפדי אמיא:




בעא מיניה רבינא מרב נחמן בר יצחק מי שלא קידש [בע"ש] מהו שיקדש כל היום אמר ליה מדאמרי בני ר' חייא מי שלא הבדיל במוצאי שבת מבדיל והולך כל היום כלו הכא נמי מי שלא קידש בערב שבת מקדש והולך כל היום כלו ואותבינן עלה מיהא לילי שבת ולילי יום טוב יש בהן קדושה על הכוס והזכרה בברכת המזון פי' שצריך לומר אלהינו ואלהי אבותינו יעלה ויבוא שבת ויום טוב כלומר ביום ממש אין בהן קדושה על הכוס ויש בהן הזכרה בברכת המזון ואם איתא דמי שלא קידש בערב שבת מקדש ביום השבת גם אתה מוצא ביום השבת קדושה על הכוס כגון שלא קדש בערב שבת ופריק דאי לא קתני כלומר לא פירש בזו הברייתא אלא דברים קבועין ועומדין אבל זה שאינו מצוי הקידוש בכוס ביום השבת אלא אם לא קדש בערב שבת אינו מקדש ביום לפיכך לא פסיקא ליה ולא תאני ליה:






ריטב"א

רב סיכנא בר שלמיה ותלמידי דרב וכו' כשם שקודמת למעשר כך קודמת לקידוש דאסור לאכול בלא קידוש משחשיכה אפי' התחיל מבעוד יום. כן כתב הרשב"ם ז"ל גם הרא"ש ז"ל: ואפי' דלהבדלה אינה קובעת שאם היו סועדין בשבת והחשיך גומרין סעודתן ומזמנין ואח"כ מבדילין ואין מפסיקין סעודתן והני מילי דאין מפסיקין דהוי דבר חשוב אבל שתייה מפסיקין ושתייה נמי לא אמרן אלא חמרא ושיכרא אבל מיא לא. ופרשב"ם ז"ל דבמיא נמי אפי' אתחולי מתחילין כרבנן דבי רב אשי דלא קפדי אמיא וכתב רשב"ם ז"ל דדוקא קמי הבדלה אבל קמי קידושא קפדי וקפדי משום כבוד שבת ע"כ:



והא דאמרינן הני מילי דקבעי ואכלי. כתב הרא"ש ז"ל הכא משמע דהיו רגילים לאכול סמוך לחשיכה ויש שנוהגים שלא לקבוע סעודה ממנחה למעריב בשבת משום דאמרינן במדרש השותה מים בשבת בין השמשות גוזל המתים וכתב שפעם א' אירע באילתי"ר ובא לידי סכנה וגם רב שלום ממתא מחסיה כתב שתיקנו לומר צדוק הדין על שמת משה רבינו באותה שעה וגם נוהגים שלא לקבוע מדרש בין שתי התפלות משום דחכם שמת בתי מדרשות בטילין דמנהג אבותינו תורה הוא. ורבינו משולם השיב לרת"ם שמצא במדרש השותה מים בערב שבת בין השמשות גוזל המתים וגם מה שכתבו שמרע"ה נפטר בשבת כתב הרא"ש ז"ל לא היא דכתיב בן מאה ועשרים שנה אנכי היום ודרשי' היום מלאו ימי ושנותי ואם נפטר בשבת איך כתב כי ביום שנפטר כתב היום ואמרינן נמי כי בו ביום כתב שלש עשרה מדות ואם שבת היה איך כתב. ועוד מוכיח בסדר עולם דבערב שבת נפטר דקתני אחר הפסח דכ"ד בניסן סבבו העיר ונאמר ויהי ביום השביעי ותפול החומה ר' יוסי אומר שבת היה ובא' בניסן נמצא ר"ח באחד בשבת ור"ח אדר בשבת ואין (נ"ל שהיה כתוב (וא"כ) בראשי תיבות והמעתיק טעה וכתב ואין כאן המעתיק) כאן בשבעה באדר שמת מרע"ה בערב שבת היה ומה שאומרים צדקתך על המתים שיחזרו לדינם: ולדברי רת"ם ז"ל דמשמע בשמעתיה שהיו אוכלין סמוך לחשיכה מיירי שהתחילו מבעוד יום ע"כ משום הרא"ש ז"ל. ובשיטת הרב רבינו פרץ מצאתי בשם ר"ת ז"ל כי לכך אנו אומרים ואני תפלתי לך ה' בשבת במנחה כי סעודה ג' נתקנה בשבת קודם המנחה ואומרים לפני הקב"ה רבונו של עולם לא כשאר אומות העולם דלאחר שאוכלים ושותים אין מזכירין אלהותם אלא הולכים לטייל בשדות אבל כשאנו אוכלים ושותים אני בא להזכיר שמך:





המאירי

פריסת מפה שהצרכנו למי שנמשך בסעודה שקדש עליו היום צריך לעשותה עם חשיכה ר"ל רגע הסמוך לשקיעת החמה מפני שכל בין השמשות והוא הנקרא ספק חשיכה ספק אינו חשיכה הוא באיסור אכילה וכן הדין בעצמו שהוא יכול לקדש בספק חשיכה ספק אינו חשיכה ודבר זה אתה למד ממה שאמרו בשמועה זו רב חיננא ותלמידי דרב הוו יתבי בסעודתא וקאי עלייהו רב ייבא סבא אמרו ליה זיל עיין אי נגה יומא פי' ערב שבת היה והעריב להם ואין ספק שנפסקו מלאכול ופרסו מפה ולא היו רוצים לקדש עד שיתברר להם שהוא לילה ר"ל צאת הכוכבים מפני שהיו סוברים שאין קדושת שבת חלה בין השמשות אלא למי שמקבלה על עצמו ולא היו רוצים לקדש שלא יהא נראה כמתכונים לחזור לאכילה מהר ואמרו לו שיעיין אם חשך היום לגמרי ונראו הכוכבים ומה שאמרו נפסוק ונקבעיה לשבתא כלומר נפסיק הקידוש ונקבע בו שבת אמר להו לא צריכיתו דאיהי קבעא נפשה כלומר אי אתם צריכים להמתין עד שיתברר לכל שהוא לילה שאין השבת תלוי בקידוש אף לבין השמשות שכל בין השמשות שבת הוא קרוי אף למי שאינו מקבלה עליו בפרט והיא היא שקובעת עצמה משנכנס בין השמשות או שמא אוכלים היו ולא היו חוששים להפסיק אכילתם עד שיצאו הכוכבים ומטעם שכתבנו ואמר להם שאף היא קובעת עצמה להפסק אכילה ולקידוש כל בין השמשות:



והביא ראיה ממה שאמר רבא כשם שהשבת קובעת למעשר כך קובעת לקידוש והענין הוא שכבר ידעת שאפי' הגיעו הפירות לעונת המעשרות שהוא בתבואה משתביא שליש ובשאר פירות כל אחת לפי שיעורה הנזכר במקומו אעפ"כ לא הוקבעו למעשר ליאסר מהם מיהא אכילת עראי עד שתגמר מלאכתן והוא בתבואה משנתמרחה ואף בזו דוקא למי שאין בדעתו להכניסה לבית אלא למכרה שם או בשוק אבל אם דעתו להכניסה בבית אינה נקבעת עד שיכניסנו לבית דרך הפתח וכשם שהבית קובע בדבר שנגמרה מלאכתו כך יש שאר דברים שקובעים מדברי סופרים וכלם כשנגמרה מלאכתו כמו שביארנו ברביעי של יום טוב ואחת מהן השבת שאם נגמרה מלאכת הפירות והם בשדה עדיין ונכנס שבת אסור לו לאכול אף אכילת עראי אא"כ עשר שכל אכילת שבת קבע היא כדכתיב וקראת לשבת עונג ובמוצאי שבת חוזר ואוכל אכילת עראי ואם חשב עליהן מערב שבת לאכילת שבת הוקבעו למעשר ליאסר אף לאחר השבת ואין צריך לומר אם עשה מעשה והזמינם לשבת ואם לא עשרם מבעוד יום אסור לו לעשרם משחשיכה ולא עוד אלא שאף ספק חשיכה ספק אינו חשיכה אין מעשרין את הוודאי כמו שביארנו בשני של שבת ואין האיסור אלא מפני שהוקבעה כבר לאיסור אכילת עראי והוה ליה מתקן ונמצא השבת קובעת למעשר מספק חשיכה לאיסור אכילת עראי ואע"פ ששנינו היה אוכל באשכול בערב שבת וחשכה וקדש עליו היום ר' אליעזר אומר יגמור ר' יהושע אומר לא יגמור אלמא חשיכה דוקא אף משקדש היום הוא קורהו חשיכה וכדתנן ערב פסח שחל להיות בערב שבת משלשלין את הפסח לתנור עם חשכה ר"ל קודם חשכה וודאי קודם בין השמשות ולמדת שבין השמשות קרוי חשיכה ואמר עליה שעל אותו צד היא קובעת עצמה לקידוש ר"ל מאותה שעה ואחר שכן אף אתם צריכים להפסיק ויכולים לקדש ולחזור לאכילה וזו היא שיטת גדולי הפוסקים אלא שהוספנו בהם קצת דברים:



ויש מקשים לפירושם שאם כן כשאמרו להבדלה אינה קובעת ראוי לפרש אינה קובעת מאותה שעה אבל קובעת משחשיכה וזו אינה ועוד שהיה לו לומר כדרך שקובעת וכו' ולא כשם שקובעת שמשמעו שלא בא ללמד קבעה אלא ללמד עיקר הענין ומ"מ יש לתרץ לשתיהן שעיקר השמועה לא ללמד על הזמן נאמרה אלא לעיקר הענין ללמד שהשבת אוסר כל אכילה בלא קידוש כשם שאוסר כל אכילת עראי אלא שאנו למדים הימנה אף הזמן דמשעה שקובעת למעשר קובעת לקידוש דדון מינה ומינה וכשאמרו סבור מינה אף להבדלה קובעת חזרה לעיקר השמועה לומר שתהא קובעת גם כן להבדלה והכונה שתהא קובעת להבדלה בזמן הראוי לה דהיינו בין השמשות והעלו בה שאינה קובעת כלל אף בזמן הראוי לה כמו שנבאר ומ"מ מוחלפת השיטה בסוגיא זו ביד גדולי המגיהים לומר שהם היו אומרים לו לעיין אם העריב השמש כדי להפסיק ואמר להם שאינם צריכים להפסיק עד שיצאו הכוכבים והיא קובעת עצמה כלומר כשנראית לכל ועל הדרך שקובעת למעשר שאמרו בה חשיכה ליל שבת לא יגמור אלמא חשיכה דוקא והדבר נאה להחמיר:



ולענין ביאור מיהא גדולי הרבנים פי' שהם היו רוצים לעקור את השלחן ושלא יספיק להם לא ברכת המזון כר' יהודה ולא פריסת מפה כשמואל אלא שיברכו ברכת המזון ויעקרו את השלחן לגמרי ושיקבעו שבת בעריכת שלחן חדש להיות אותה סעודה לשם שבת כסבורים שאין לקדש בסעודת חול ואמר להו לא צריכיתו כלומר שהיא קובעת עצמה לאסור כל אכילה בלא קידוש ואותו איסור נותן היכר בין סעודת חול לסעודת שבת ואין צורך לעקירת שלחן אלא או בברכת המזון לר' יהודה או בפריסת מפה לשמואל ויש שגורסי' בה בהדיא פריסו מפה וקדישו דהרי אמר רבא כשם שהשבת קובעת למעשר לאסור כל אכילת עראי בלא מעשר כך קובעת לאסור כל אכילה בלא קידוש עד שמתוך אותו איסור נעשית אותה סעודה אחר הקידוש חשובה ליקרא סעודת שבת:



כבר ביארנו שאע"פ שהשבת קובעת לקידוש אינה קובעת להבדלה אלא גומר סעודתו מ"מ דוקא שהתחיל מבעוד יום אבל מ"מ מששקעה חמה אסור לו לקבוע סעודה עד שיבדיל ואף בהפסק לא הקלו אלא בסעודה אבל בשתיה ר"ל בלא אכילה כגון חבורה שהסבו לזמר ולשתות מפסיקין שאין זה דבר חשוב להקפיד עליו בהפסקתו וי"מ מתוך שעיקר הבדלה בשתיה ומ"מ לאיזה פירוש שתרצה דוקא בכל שהיא שתייה של יין או שכר אבל מים אפילו להתחיל מותר וכמו שאמרו רבנן דבי רב אשי לא קפדי אמיא ודוקא בהבדלה אבל בקידוש ודאי אסור וכל שהוא בסעודת אכילה מיהא אינו מפסיק [אפילו] בשתייה שכל שתייה שבאכילה דינה כאכילה ויש חולקין בזו ואל תחוש לדבריהם:



מי שלא הבדיל במוצאי שבת מבדיל והולך כל השבת כלה ופי' למטה עד רביעי בשבת שאף לענין גיטין ר"ל שאמר הרי זה גיטך על מנת שתתני לי מאתים זוז קודם השבת או לאחר השבת או אם באתי קודם השבת או אחר השבת אמרו חד בשבא תרי בשבא ותלתא בשבא בתר שבא ארבעה בשבא וחמשא בשבא ומעלי שבתא קמי שבא:



וכן פי' למטה שכל שאינו מבדיל בלילה של מוצאי שבת אינו מברך על האור אפי' הבדיל בלילה שאין מברכין על האור אלא במוצאי שבת ויום הכפורים ואין ספק שהדין כן בבשמים שאינו מברך עליהם אלא שלא הוצרך ללמד אלא על האור שמן הסתם הוא רואהו בכל השבוע והייתי סבור שמאחר שלא ברך עליו במוצאי שבת שיברך עליו ומ"מ י"א דוקא בשברך עליו במוצאי שבת בלא כוס ואין הדברים כלום אלא שמ"מ אם רצה לברך עליו במוצאי שבת בלא כוס רשאי וכן הוא רשאי לחזור ולסדרה על הכוס שהרי כעין ברכת הנהנין היא וכבר נהגו רבים לברך על האור במוצאי שבת של ט' באב שאין שם הבדלה:



וכן נהגו להבדיל אחר התענית וי"מ שמאחר שלא בפשיעה הופקעה אלא מפני שאי אפשר לשתות ולהטעים לתינוק אי אפשר דאתי למסרך כמו שהתבאר בכיוצא בה במסכת ערובין דיינו בהבדלה שבתפלה והרי עיקר הבדלה בתפלה היא אלא שאחר שהעשירו תקנוה על הכוס ואותו הלילה עניים מרובים הם בודאי ומקרא צוח ואומר זכרה ירושלים ימי עניה ומרודיה וכבר דחינו דברים אלו באחרון של תענית והעמדנו המנהג להבדיל על הכוס במוצאי התענית ושלא להוציא שבת בלא הבדלה:



מי שלא קדש בערב שבת מקדש והולך כל היום כלו ומ"מ כתבו הגאונים שמקראות של ויכלו אינו אומרם אלא בכניסת היום ויש פוסקים אף בהבדלה שלא להבדיל אלא כל היום כלו ואף גדולי הפוסקים כתבוה כן שלא להבדיל שלא משום תשלומין הוא מבדיל אלא משום דכל יומא זמניה הוא שהיום הולך אחר הלילה ואינו מברך על האור הואיל ואינו שעת תשמישו ומ"מ גדולי המחברים כתבוה עד יום רביעי ולפי דרכך למדת טעם מקדש טעם מבדיל אלא שמ"מ אסור לטעום לכתחלה עד שיבדיל ואם אין לו יין ימתין עד למחר ויבדיל ויאכל שאף למחר אסור לו לאכול עד שיבדיל והוא שאמרו באמימר אייתינא ליה שיכרא ולא אבדיל ובת טות ר"ל שלן בתעניתו ולמחר אייתינא ליה חמרא ואבדיל וטעם מידי ודוקא בזמן שבדעתו שימצא למחר יין או שכר והוא חמר מדינה כמו שיתבאר שאם לא אין חייב להתענות:



לילי שבת ולילי יום טוב יש בהם קדושה על הכוס ויש בהם הזכרה בברכת המזון ושבת ויום טוב יש בהם הזכרה בברכת המזון אבל אין בהם קדושה על הכוס אא"כ אירע שלא קדשו בלילה וקדושא רבה ר"ל בורא פרי הגפן אינו קרוי קדושה על הכוס:



כבוד יום שבת קודם לכבוד לילה ר"ל שאם יש לו יין הרבה או מיני מגדים ראוי לו להניחם למחר אבל לענין קידוש אם אין לו יין אלא כוס אחד והוא אדם שהיין חביב לו יותר מן הפת עד שאין לומר שיקדש על הפת קידוש לילה קודם לקידוש בורא פרי הגפן של יום שקידוש לילה יש בו קדושת היום מה שאין כן בבורא פרי הגפן של יום ואין אומרין אחר שלא קדש בלילה מקדש ביום יניחהו עד למחר ויקדש עליו ונמצא כולל בו שתים ואינו צריך לימנע מאכילה הואיל ולקיים בו מצוה אחרת הוא נמנע מלקדש אין אומרין כן שמ"מ חביבה מצוה בשעתה ומ"מ לענין הבדלה אמרו שאם אין לו אלא כוס אחד מניחו לאחר המזון ומשלשל את כלן אחריו ואין אומרין בזו מצוה חביבה בשעתה אדרבה מאחרין בהבדלה כמה שאפשר שלא יהא השבת דומה עליו למשאוי:





תוספות רי"ד (מהדורה תליתאה)

הי אמר רב להבדלה אינה קובעת פי' ופליג רב אדשמואל דאמר לעיל מפסיקין להבדלה וקיי"ל הלכה כרב באיסורי וכך פסק רבינו יצחק מפאס זצוק"ל אבל בעל הלכות גדולות כתב בהלכות קידוש וכי היכי דמפסיקין לקידוש הכין מפסיקין לאבדולי. אמר רב תחליפא בר אבימי אמר שמואל כשם שמפסיקין לקידוש כך מפסיקין להבדלה ואינו נ"ל דהא רב פליג עלי' עיין מה שכתבתי בסוף הכל שוחטין במהדורא בתרא:





מהרש"א - חידושי הלכות

בפירשב"ם בד"ה ולא אמרן אתחולי לא אלא חמרא כו' עכ"ל לא ידענא מי הכריחו לפרש דהאי לא אמרן קאי אלפני פניו אאתחולי ולא אאפסוקי דלפניו דקאמר אבל בשתיה לא ואפשר דלא שייך אפסוקי במיא והנהו דמייתי עלה נמי משמע ליה דבאתחולי קאיירי ודו"ק:


תוס' בד"ה וה"מ דאכלי כו ותימה שלא נהגו לאכול בין מנחה למעריב כו' עכ"ל ר"ל אפי' בחול וזה שכתבו ובקושי התירו ערב י"ה לאכול אחר וידוי כו' אבל לשון הרא"ש ומרדכי שלא נהגו לאכול בין מנחה למעריב בשבת ע"ש:





מהרש"א - חידושי אגדות

כל הטועם כלום קודם שיבדיל מיתתו באסכרה עכ"ל עי' בתוס' והוא דחוק דא"כ מכל מאכלות האסורות יהיה מיתתו באסכרה מטעם זה ונראה ע"כ מ"ש פ' בג' פרקים ברביעי מתענין על האסכרה כו ופירש"י שם יהי מארת חסר כתיב וא"כ הוא דבר שתלוי בבריאת אור ומש"ה במוצ"ש דאז עיקר תחלת בריאת אור דידן כמפורש פ' מקום שנהגו ראוי להתענות באותה שעה עד שיבדיל ומברך על האור:





חכמת שלמה

רש"י לאפסוקי סעודתא כצ"ל והס"ד:


בד"ה ולא אמרן דלא מתחילי כו'. נ"ב לאו דוקא להתחלה שהרי אפילו מפסיקין אלא משום מים קאמר דאפילו מתחילין והטעם משום גבי מים לא שייך לומר אפסוקי שהרי אין מסבין על המים ודו"ק:





רש"ש

ברשב"ם ד"ה ולא אמרן. אתחולי לא כו'. עיין רש"א ול"נ דהרשב"ם דייק נמי מדקאמר לישנא דלית לן בה (ולא בקיצור לא כדלעיל) משמע שאין שום חשש אפילו לכתחלה:



תוס' ד"ה קשיא. דעולא אמר נמי כו' בלא חתימה. ק"ל דא"כ פליג עולא על כל הני תנאי דלעיל וחותם בסדר בראשית כו':





גליון הש"ס - רבי עקיבא איגר

ברשב"ם ד"ה כשם שקובעת וכו' שלא נגמרה מלאכתו. עי' ביצה דף לד ע"ב ודף לה ע"א:





חידושי חת"ס

שבתא קבעה נפש' דא"ר כשם שהשבת קובע' למעשר כך קובע' לקידוש. פי' דלא אזלי' בתר תחלת סעודה דהיא סעודת חול אלא נעשה ממילא סעודת שבת והנה בביצה פליגי ר"א ור"י דהאוכל בע"ש וחשכה לו ר"א אומר יגמור ור"י אומר לא יגמור ואיכא למימר דפליגי אי יגמור בשבת אבל במ"ש לכ"ע חוזר ממילא להעשות סעודת ארעי' ולכן סבור מיני' דמ"ש נמי קובעת להעשות סעודת חול אבל ר"נ פליג התם וס"ל דבמ"ש אומר ר"א יגמור ועלה קאי ר' יהושע ואמר לא יגמור במ"ש והיינו משום דלא נעשה סעודת חול ממילא ולכן מסיק דמ"ש אינו קובעת ודוק. והנה ר' יהודה דאית לי' דבעי' עקירת השולחן ממש לטעמי' אזל דס"ל בביצה התם דשבת אינו קובע אלא בדבר שנגמרה מלאכתו ולא הוה כסעודה קבועה דסעו' קבועה קובע אפי' בדבר שלא נגמרה מלאכתו ודוק:


וה"מ לענין מיפסק דלא מפסקי' כו' ושתי' נמי לא אמרן כו'. ופרשב"ם דלענין אתחולי קאי דמיא שרי אפי' להתחיל ולמד כן מדקא' ופליגא דר"ה כו' ומנ"ל להש"ס דלמא התם בהתחלה איירי אע"כ דלאתחולי נמי שרי ומתו' ק' המרש"א והשתא לא ס"ל להרשב"ם כמסקנת התוס' דדוקא בהתחיל בהיתר דאל"ה אסור לשתות מים שגוזל קרובי המתי' ועי' ברא"ש וטעמא נ"ל שהמתים הולכי' אל הנהר קודם שנכנסי' לדין דוגמת החיים שהולכי' ביום הדין שלהם אצל הנהר לומר תשליך ולעורר חסד עליון הנמשל למים והא"ש מ"ש תו' מעי"כ מפני שכ' מג"א בהל' י"כ בענין הזכרת נשמות והדלקת נרות לנשמת המתים בי"כ שגם הם נידונין בי"כ וא"כ יש טעם לאסור שתי' מים בעי"כ אחר מנחה כמו בשבת וק"ל:





פתח עינים

ופליגא דרב הונא וכו' יש להרגיש לפי מ"ש התוספות ד"ה והנ"מ דאכלו. דר"ת אוסר לאכול בין מנחה למעריב והא דמשמע בשמעתין שהיו אוכלים יש לדחות דמיירי שהתחילו בהיתר וכו' דהא קאמר דמיא לא ופליגא דרב הונא ומוכח דרב שרי מיא הגם שלא היו אוכלים וכן רבנן דבי רב אשי דלא קפדי אמיא והרי כל עצמו דר"ת שאסר לאכול היינו דאמרו במדרש השותה מים בין השמשות גוזל קרוביו המתים והרי רב הונא דחזייה לההוא גברא דשתא מיא קודם הבדלה וא"ל לא מסתפי מאסכרא נראה שהיה שותה מים לבד ולא היה אוכל והש"ס קאמר ופליגא דרב הונא מכלל דרב שרי במים אפי' בלי אכילה וגם רבנן דבי רב אשי פליגי ארב הונא וקשה על ר"ת ומאי דחו שהיו אוכלים בהיתר וכו' הרי משמע דמיא שתו אף בלי אכילה. ומדברי רב עצמו מוכרח דקאמר ושתיה נמי לא אמרן אלא בחמרא ושכרא אבל מיא לית לן ופירשו רש"י ורשב"ם ולא אמרן אתחולי לא אלא חמרא אבל מיא לא הרי דבאתחולי קאמר דאין לחוש למיא והוא הפך ר"ת ועיין במהרש"א וכבר קדמו מהרש"ל ע"ש ועיין ברבינו ירוחם נתיב י"ב חלק ד' ועיין במרדכי:
ואפשר לומר דכ"ע מודו דבשתית מים מסוגיין נראה הפך המדרש אמנם כלפי מה שכתב ר"ת דסעודה ג' זמנה קודם מנחה והביא ראיה ממשז"ל דאמרינן ואני תפלתי במנחה כמ"ש במרדכי לזה כתבו דבסוגין דמשמע שהיו אוכלים אחר מנחה היינו שהתחילו בהיתר ובאמצע התפללו מנחה. ודבר זה מדוקדק בלשון המרדכי כאשר יראה המעיין וילמד סתום שבתוס' והרא"ם מהמרדכי:
ויותר נראה דהמדרש הוא שלא ישתו בין השמשות ומאי דקאמר רב ורבנן דבי רב אשי שאין להקפיד על המים קודם הבדלה היינו שכבר עבר בין השמשות אז שרי קודם הבדלה ופש גבן דמוכח דהיו אוכלים סמוך לחשכה ומוקמי לה שהתחילו בהיתר כן נראה לישב דברי התוס' והרא"ש והמרדכי:
וחזיתיה למהרש"א שכתב על דברי התוספות וז"ל ותימא שלא נהגו לאכול בין מנחה למעריב ר"ל אפי' בחול וזהו שכתבו ובקושי התירו לאכול ערב יה"ך אחר וידוי וכו' אבל לשון הרא"ש והמרדכי שלא נהגו לאכול בין מנחה למעריב בשבת עכ"ל ואני הדל זכני ה' ברחמיו וראיתי ס' הישר לר"ת כ"י ושם אני מוצא תשובות ר"ת ורבינו משולם בכמה עניינים (ומ"ש בפסקי הרא"ש כעס ר"ת על רבינו משה ט"ס וצ"ל רבינו משולם כמ"ש התוס' והמרדכי ע"ש) וראיתי להעתיק קצת מענין זה ובדף קצ"א בכלל תשובת ר"ת לרבינו משולם כתב וז"ל עוד זאת אדרש לבני מלאו"ם אומץ. כי יתחברא לפני חופרי גומץ. ופורצי גדר לאכול בין תפלת מנחה לתפלת ערבית ומפיקים מגן בגאוה והלא לא כן עשו אבותכם ויש ללמוד מבריתות וממדרש אגדה דאמרינן התם השותה מים בין השמשות גוזל את החיים ואת המתים ומעשה אירע בלותי"ר ובא מעשה לידי סכנה וכן שמעתי מאבא מארי נ"ע ויש ספרים שכתוב בהם מעיין ואיתא להא ואיתא להא ובקושי התירו ערב י"כ לאכול סמוך לתפלת ערבית ותקנו ודוי קודם שיאכל וישתה משום שכרות גם בט"ב שחל להיות בשבת ונדחה התירו בקושי עכ"ל הצריך ועוד האריך. עוד ראיתי שם בדף קצ"ו ע"א תשובת ר"ת על תשובות רבינו משולם ובענין זה כתב וז"ל ועל מה שכתבו בסעודה ג' מהיכן אני אוסר אני כתבתי לך בכתבי הראשון מנין ואם אתה מסיעו מלבך מה אעשה ומנהגנו תורה ותרבות טובה ואתה מודה בכך שכתבת שרוב פעמים אינכם עושים וקל לבטלו ואם תבטלם יפה תעשה שאתה ממהר לאכול. אחרים מאחרים ומשתכרים וקשה במנחת שבת יותר משאר מנחות כמו שפירשתי דשכיח הזקא ושכיח שכרות עכ"ל ועוד האריך דרבינו משולם סבר דסעודה קטנה אסור סמוך למנחה גדולה. והאריך לברר דשרי. ומדברי ר"ת בתשובות הללו מוכח דגם על שאר ימים הקפיד ר"ת אלא דיותר בשבת משום הזקא ושכרות דהמדרש דשותה מים הוא בשבת ובאו לידי סכנה בלותי"ר אך מ"ש הרא"ש והמרדכי דרבינו משולם השיב לר"ת דהוא מצא הנסח השותה מים בין השמשות בע"ש לא מצאתי כן בתשו' רבינו משולם אשר בס' הישר הנז'. ומהכא מוכח דלא כמ"ש רבינו שמחה ששמע מר"ת שהיה מורה לאכול סעודה ג' אחר מנחה וספרו כאן והוא עד דקפיד טובא שלא לעשותה אחר מנחה. וכבר כתבו הגהות מיימוניות פ' ל' דבכל המקומות נמצא בשם ר"ת לאסור בשתית מים בין מנחה למעריב שלא כרבינו שמחה ע"ש. ונראה דמ"ש הגהות לאסור בשתית מים בין מנחה למעריב לאו דוקא דהמדרש הוא בין השמשות כמ"ש בס' הישר וההגהות עצמם בסמוך ושאר מחברים. גם מ"ש ההגהות שם בשם ראבי"ה דאפי' האוסר היינו מים שבנהר אבל מים שבבית לא ומזה למד מרן בב"י סי' רצ"א לגירסת רבינו משולם ע"ש. ובס' בגדי ישע להגאון החסיד בעל של"ה. מדברי ר"ת שהוא האוסר מוכח להפך שכתב וי"ס שכתוב בהם מעיין ואיתא להא ואיתא להא כמו שכתבתי לשונו לעיל ומשמע דאוסר גם המים שבבית:
ומ"ש הרא"ש בענין זה וגם המרדכי על פטירת משה רבינו ע"ה אי היה בשבת. בשו"ת שאלת יעבץ ח"א סי' ל"ג האריך הרבה בענין זה ועמ"ש הרב קרבן נתנאל:


דאי לא קתני. הרב אור חדש דקדק וז"ל פירש רשב"ם דתנא לא בא להורות במי שלא קיים דברי חכמים ויש לדקדק דאכתי הוה מצי להקשות בלתי עקירת דברי חכמים שיאמר קדושה ביום כגון שאין לו אלא כוס אחד דמניחו לקדוש היום דאית ביה תרתי כבוד היום וקדוש אלא ע"כ מוכח דאם לא קדש בלילה אינו מקדש ביום מיהו כיון דהך דינא דכבוד היום קודם לכבוד לילה לא קמה לן אלא מבריתא דלקמן פריך יותר מבריתא עצמה וכו' עכ"ל ויש לדחות תירוצו אמנם אין צורך לזה דמאי דמשני דאי לא קתני הוא תירוץ גם על מי שאין לו אלא כוס אחד דאינו מדבר התנא אלא בפשיטות ובאדם דלאו מידי חסריה ואין לו אלא כוס אחד הוא בכלל דאי לא קתני וכן הוא לשון רשב"ם דתנא לא בא להורות לנו דין אדם הפושע או שאירע לו מקרה ולא קיים דברי חכמים ודוק:





יד דוד

שבת קבעיה לנפשיה ע״ל ק׳ ד"ה פורס:


לקידוש קובעת ולא להבדלה. עיין לעיל דף ק׳ ע״ב ד״ה כך מפסיקין להבדלה ומה שכתבתי שם ועיין מגילת ספר עשין דף י״ט בארוכה ועיין בשבת ט׳ ד״ה לימא דהוי ששם הקשו דמאי מקשה שם והלא כאן אמר כלישנא דהתם אסור לאדם שיטעום קודם הבדלה ואפ״ה אמר רב לקידוש קובעת ולא הבדלה ע״ש ולפי שיטת הרי״ף ובעל העיטור ניחא דרב איירי דוקא בספק חשכה:


רש"י ורשב״ם ושתיה נמי לא אמרן. תולדת יצחק:


באדיבות פנינים - הספרייה החופשית pninim.org | לתנאי הרישיון, הקדשות ומידע נוסף





זכר יהוסף

דקביעי ע׳ ברא״ש ותו׳ מנחות ל׳ ע"א ד"ה מכאן וכ״כ המרדכי בע״פ ובטור סי׳ רצ"ב וב״ח וכ״ז נשכח מהמחבר ברכת אלי' בסוף ספרו שהרבה לדבר גדולות על מ״ש בס׳ שמשה מת בע״ש יעש"ב:


באדיבות פנינים - הספרייה החופשית pninim.org | לתנאי הרישיון, הקדשות ומידע נוסף

